Παρουσίαση του βιβλίου «Το ξετύλιγμα της δαντέλας» της Άννας Φιλιώτου
2022-08-03 19:30 - 23:00 (Europe/Athens) | Grecotel Creta Palace, Μισσίρια, Ρέθυμνο, Ελλάδα
Την Πέμπτη 3 Αυγούστου 2022 θα πραγματοποιηθεί η παρουσίαση του βιβλίου της ιατρού-συγγραφέως κ. Άννας Φιλιώτου, με τίτλο «Το ξετύλιγμα της δαντέλας».
Ομιλητές κ.κ.:
Γιώργης Κ. Αλεξανδράκης, Διακεκριμένος Ομότιμος Καθηγητής, τ. Πρόεδρος της Συγκλήτου του Πανεπιστημίου του Μαϊάμι, USA
Φέφη Βαλαρή, Πρόεδρος Λυκείου Ελληνίδων Ρεθύμνης
Εύα Λαδιά, Δημοσιογράφος, Λογοτέχνις
Αντώνης Μαρής, Διευθυντής—Αιματολόγος Ιπποκρατείου Νοσοκομείου Αθηνών
Συμμετέχει το παραδοσιακό χορευτικό συγκρότημα «ΚΡΗΤΕΣ»
Αποσπάσματα από το βιβλίο θα διαβάσει η ηθοποιός Δανάη Καλαχώρα
Συντονίστρια: Ξένια Πλαστήρα
Η εκδήλωση θα πραγματοποιηθεί στο Ξενοδοχείο του Ρεθύμνου “Grecotel Creta Palace” στις 19:30.

Συναυλία αφιερωμένη στο Μίκη Θεοδωράκη με το συγκρότημα Vamos
2022-08-03 20:30 - 23:30 | Αγκουσελιανά
Συναυλία αφιερωμένη στον μεγάλο μουσικοσυνθέτη Μίκη Θεοδωράκη με το συγκρότημα Vamos, θα πραγματοποιηθεί την Τετάρτη 3 Αυγούστου στον καλοκαιρινό χώρο Αγκουσελιανών – Παλαιόλουτρων «Πάρκο Αγίου Νικολάου».
Διοργάνωση Δήμος Αγίου Βασιλείου – Πολιτιστικός σύλλογος Αγκουσελιανων-Παλαιολουτρων «Η Καμάρα»

Ελένη Τσαλιγοπούλου live
2022-08-03 21:00 - 23:30 | Θέατρο Μυθωδία, Γεράνι
ΕΛΕΝΗ ΤΣΑΛΙΓΟΠΟΥΛΟΥ
“Λαϊκή βραδινή”
μαζί της ο ΓΙΑΝΝΗΣ ΠΑΠΑΓΕΩΡΓΙΟΥ
Τετάρτη 3 Αυγούστου
Θέατρο Μυθωδία, Ρέθυμνο Κρήτης
Ώρα έναρξης : 21.00

H Ελένη Τσαλιγοπούλου μας προσκαλεί την Τετάρτη 3 Αυγούστου στο Θέατρο Μυθωδία στο Ρέθυμνο, στη «Λαϊκή βραδινή». Μία συναυλία γεμάτη σπουδαία τραγούδια που όλοι έχουμε αγαπήσει!

Μαζί της έξι σημαντικοί δεξιοτέχνες μουσικοί και δημιουργοί μουσικής, γνώστες και ανανεωτές του είδους: Ο Μανώλης Πάππος στο μπουζούκι , ο Γιάννης Παπαγεωργίου στη λαϊκή κιθάρα και το τραγούδι, ο Σάκης Καρακώστας στο βιολί , ο Βαγγέλης Καρίπης στα κρουστά, ο Σπύρος Χατζηκωνσταντίνου στην ηλεκτρική κιθάρα και ο Άγης Παπαπαναγιώτου στο κοντραμπάσο, ο καθένας με τον δικό του ιδιαίτερο τρόπο, την ποιότητα και το μεγάλο ταλέντο του.

Αφορμή για τη δημιουργία του συγκεκριμένου προγράμματος ο νέος δίσκος που ετοίμασε η Ελένη Τσαλιγοπούλου με τραγούδια του πολύ αγαπημένου της συνθέτη Απόστολου Καλδάρα, ένα όνειρο ετών για εκείνη που επιτέλους πραγματοποιήθηκε.

Η προετοιμασία αυτού του δίσκου την ώθησε να εξερευνήσει ακόμη περισσότερο τους δρόμους του λαϊκού, του ρεμπέτικου αλλά και του σύγχρονου λαϊκότροπου τραγουδιού.
Και το αποτέλεσμα αποτυπώνεται τώρα στη σκηνή, σε ένα πρόγραμμα με τραγούδια που άντεξαν στο χρόνο και προχωρούν στο μέλλον, αλλά και με νεότερα τραγούδια που εντάσσονται στο κλίμα, μέσα από την φρέσκια «ανάγνωση» και τις ερμηνείες μίας πληθωρικά ταλαντούχας ομάδας.
————————-
Τιμές εισιτηρίων :
Γενική είσοδος : 15€
Παιδικό : 7€
Προπώληση εισιτηρίων: viva.gr
———————
ΣΥΝΤΕΛΕΣΤΕΣ:
Ελένη Τσαλιγοπούλου – φωνή
Μανώλης Πάππος: μπουζούκι
Γιάννης Παπαγεωργίου: κιθάρα, φωνή
Σάκης Καρακώστας: βιολί
Στρατής Σκουρκέας: κρουστά
Σπύρος Χατζηκωνσταντίνου: ηλεκτρική κιθάρα
Άγης Παπαπαναγιώτου: κοντραμπάσο

Παρουσίαση δίσκου "Ηχοτοπίο" του Αλέξη Αλεβιζάκη
2022-08-03 21:00 - 23:30 | Αγροτικό δισκοπωλείο, Σεισαρχα, Ρέθυμνο
ΠΑΡΟΥΣΙΑΣΗ ΔΙΣΚΟΥ “ΗΧΟΤΟΠΙΟ”

Ηχοτοπίο είναι ο πρώτος προσωπικός δίσκος του Αλέξη Αλεβιζάκη.
Στο δίσκο αυτόν περιλαμβάνονται 9 ορχηστρικές συνθέσεις του ίδιου, οι οποίες γεννήθηκαν στο διάστημα των τελευταίων 15 χρόνων και σταδιακά πήραν τη σημερινή τους μορφή.

Εμπνέονται από τη μουσική της Κρήτης, αντλούν στοιχεία από τη λαϊκή μουσική της Ελλάδας και συνομιλούν με μουσικές του κόσμου. Σας προσκαλούμε στην 1η παρουσίαση του δίσκου «Ηχοτοπίο» στο αγροτικό δισκοπωλείο στις 3 Αυγούστου και ώρα 21:00.

Θα παίξουν οι μουσικοί:
Αλέξης Αλεβιζάκης: λαούτο, μαντολίνο
Παναγιωτάκης Χάρης: λύρα
Αλεβιζακης Γιώργος: Κιθάρα
Πάνος Κατσικιωτης Τσίκο: Κρουστά

Θεατρική παράσταση «Λατρεμένη μου οικογένεια!»
2022-08-03 21:00 - 2022-08-07 23:00 | Πολιτιστικό Κέντρο “Κωστής Γιαμπουδάκης”, Άδελε, Ρέθυμνο, Ελλάδα
Μετά από τρία χρόνια αδράνειας, η θεατρική ομάδα «Νίκος Σκεπετζής» του Πολιτιστικού Συλλόγου Άδελε – Αγίας Παρασκευής ξανά κοντά σας.
Σε νέα συνεργασία με την θεατρική ομάδα «Αντισώματα» παρουσιάζει την παράσταση «Λατρεμένη μου οικογένεια!» της Πενυ Φυλακτακη, σε σκηνοθεσία Πάνου Αντωνιαδη.
Από τις 3 έως τις 7 Αυγούστου στο Άδελε, στο θέατρο του Πολιτιστικού Κέντρου «Κωστης Γιαμπουδάκης».
Να είστε εκεί στις 21.00.

"Ιφιγένεια εν Αυλίδι" του Ευριπίδη
2022-08-03 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Στην τραγωδία Ιφιγένεια εν Αυλίδι, η κεντρική ηρωίδα πεθαίνει για έναν μάταιο και καταστροφικό επεκτατικό πόλεμο. Μια κοινωνία σε παρακμή θυσιάζει την Ιφιγένεια στην οποία ενσαρκώνεται μια ολόκληρη γενιά νέων ανθρώπων. Έπειτα από είκοσι χρόνια Πελοποννησιακού Πολέμου, ο Ευριπίδης μοιάζει να αναρωτιέται: είναι δυνατή μια αλλαγή παραδείγματος; Δυόμισι χιλιάδες χρόνια αργότερα και ενώ αντικρίζουμε τα πρώτα σημάδια ενός δυστοπικού μέλλοντος, εξακολουθούμε κι εμείς να αναρωτιόμαστε: είναι άραγε δυνατόν να αλλάξουν τα πράγματα; Ο Θέμης Μουμουλίδης δημιουργεί μια παράσταση που στοχάζεται πάνω στο παρελθόν, το παρόν και το μέλλον, με όχημα τη νέα μετάφραση του έργου από την Παναγιώτα Πανταζή. Την παράσταση διατρέχει ένα ολοκληρωμένο μουσικό έργο του συνθέτη Σταύρου Γασπαράτου, ο οποίος εμπνέεται από τη μορφή της Ιφιγένειας, δημιουργώντας μια παράλληλη, δική του αφήγηση, σε διάλογο με τη σκηνοθεσία.
Συντελεστές:
Μετάφραση: Παναγιώτα Πανταζή
Σκηνοθεσία: Θέμης Μουμουλίδης
Σκηνικό: Γιώργος Γαβαλάς
Μουσική: Σταύρος Γασπαράτος
Κοστούμια: Νίκη Ψυχογιού
Κίνηση: Σεσίλ Μικρούτσικου
Φωτισμοί: Νίκος Σωτηρόπουλος
Σύμβουλος δραματολόγος: Καίτη Διαμαντάκου
Επιστημονική συνεργάτις: Κατερίνα Διακουμοπούλου
Α’ βοηθός σκηνοθέτη: Γεωργία Πιερρουτσάκου
Β’ βοηθός σκηνοθέτη: Νικολέττα Μακρυνόρη
Βοηθός συνθέτη – Μουσική διδασκαλία: Αλεξάνδρα Κατερινοπούλου
Βοηθός ενδυματολόγου: Σοφία Μπαμπανιώτη
Φωτογραφίες: Ελίνα Γιουνανλή
Artwork: Ιφιγένεια Βασιλείου
Επικοινωνία: Ειρήνη Λαγουρού
Διεύθυνση παραγωγής: Σταμάτης Μουμουλίδης
Οργάνωση παραγωγής: Χριστίνα Μπάλλα
Παίζουν: Μαρία Πετεβή (Ιφιγένεια), Λάζαρος Γεωργακόπουλος (Αγαμέμνων), Παντελής Δεντάκης (Πρεσβύτης – Αγγελιαφόρος), Ιωάννα Παππά (Κλυταιμνήστρα), Άκης Σακελλαρίου (Μενέλαος), Γιώργος Χρυσοστόμου (Αχιλλέας)
Χορός: Ιουλία Γεωργίου, Σοφία Κουλέρα, Ειρήνη Λαφαζάνη, Ιωάννα Λέκκα, Λένα Μποζάκη, Αγγελική Νοέα, Δανάη Πολίτη, Βικτώρια Φώτα.
Παραγωγή 5η Εποχή Τέχνης, Εταιρεία Τέχνης Ars Aeterna, ΔΗ.ΠΕ.ΘΕ. Αγρινίου, Φεστιβάλ Αρχαίας Ήλιδας.

Έκθεση Φωτογραφίας με θέμα "ελεύθερο"
2022-08-04 08:00 - 2022-09-28 23:30 | Δημοτικός Κήπος, Ρέθυμνο
Τα Μαθήματα Φωτογραφίας Ρεθύμνου παρουσιάζουν την έκθεση φωτογραφίας με θέμα “ελεύθερο”
Η έκθεση θα παρουσιαστεί στην εξωτερική πλευρά του δημοτικού κήπου Ρεθύμνου.

Η διάρκεια της θα είναι από 4 Αυγούστου έως 28 Σεμπτέμβρη.

Τα εγκαίνια της έκθεσης θα είναι την Πέμπτη 4 Αυγούστου στις 20:00.

Την επιμέλεια της έκθεσης έχει ο Μανώλης Καραταράκης ο οποίος αναφέρει για την συγκεκριμένη έκθεση:
“Η έκθεση που ακολουθεί με θέμα την κλασική αλλά και πολυδιάστατη έννοια του ˮελεύθερουˮ περιέχει φωτογραφικά έργα όπου ο κάθε δημιουργός επιτρέπει και ορίζει στον εαυτό του να κινηθεί ελεύθερα, δίχως περιορισμούς. Η προσωπική απελευθέρωση τίθεται ως βασική προτεραιότητα που παρακινείται από την εσωτερική ανάγκη του δημιουργού.
Παρακολουθώντας τα έργα ελπίζουμε να περιπλανηθείτε σε ελεύθερες διαδρομές στις οποίες κάθε δημιουργία αφενός συνθέτει ένα αποτέλεσμα ελεύθερων σκέψεων, αφετέρου προσκαλεί και προκαλεί τον καθένα μας να απολαύσει την έκθεση δίχως τίτλους και υποδείξεις.
Το σημείο εκκίνησης βρίσκεται στην ματιά του δημιουργού και η αποπεράτωση του έργου στα μάτια του θεατή δίνοντας έτσι με τη σειρά του νέες και ποικίλες αναγνώσεις.
Συντονιστείτε ελεύθερα.”

Στην έκθεση συμμετέχουν οι:
Αλεξάνδρα Μάνστον, Αναστασία Τζιγκουνάκη, Άσπα Μπιρλιράκη, Βούλα Φιλιππάκη, Δανάη Γιοβάνη, Δέσποινα Ζωγραφάκη, Δέσποινα Μαλλιαρού, Δέσποινα Πλαζομίτη, Ελβίρα Τάτση, Ελένη Περπιράκη, Ελένη Ψυχή, Ζωή Φωτάκη, Ιζαβέλλα Παπαδάκη, Ιωάννα Καλούδη, Κατερίνα Γιαχακοπούλου, Κατερίνα Δάρατζη, Κατερίνα Μαραβελάκη, Λίτσα Μουρτζανού, Μανούσος Σαριδάκης, Μανώλης Λιουδάκης, Μαρία Ανδρουλιδάκη, Μαρία Φωτάκη, Μαριαλένα Πανταζίδου, Μελίντα Χρηστέλλη, Μυρσίνη Γαλλιού, Παναγιώτης Μερτζιάνης, Παντελής Αλεβυζάκης, Ραφαέλα Κουτάντου, Σοφία Φινδριλή, Φωτεινή Κουγλέρη, Χρυσούλα Δημητρακάκη, Renate La Grange.

«ΑΡΜΕΝΕΙΑ 2022» - Αρμένειος Δρόμος
2022-08-04 19:00 - 20:30 | Αρμένοι
O Όμιλος Φιλάθλων Αρμένων(Ο.Φ.Α), ο Πολιτιστικός Σύλλογος Αρμένων και η Εθελοντική Ομάδα Γυναικών Αρμένων με την υποστήριξη της Περιφέρειας Κρήτης – Περιφερειακής Ενότητας Ρεθύμνου και του Δήμου Ρεθύμνου – Τμήμα Αθλητισμού προκηρύσσει τις Αθλητικές – Πολιτιστικές εκδηλώσεις «ΑΡΜΕΝΕΙΑ 2022».
Το πενταήμερο αυτό των εκδηλώσεων έχουν σαν στόχο την αναβίωση των αθλητικών και πολιτιστικών δράσεων του παρελθόντος, σε συνδυασμό με την παρακίνηση για άθληση, ψυχαγωγία και διασκέδαση στους κατοίκους αλλά και στους επισκέπτες της περιοχής των Αρμένων όλων των ηλικιών.
Το πρόγραμμα των Αθλητικών-Πολιτιστικών δράσεων ξεκινάει την Τρίτη 2 Αυγούστου με ψυχαγωγική παράσταση για μικρούς και μεγάλους με τον Μάγο Magicris και ολοκληρώνεται το Σάββατο 6 Αυγούστου 2022 με το «Κρητικό πανηγύρι» με το συγκρότημα του Βαγγέλη Κιμιωνή.
Πρόγραμμα Αγώνα
1. Ώρα Διεξαγωγής: 19:00

2. Τόπος Διεξαγωγής: Αρμένοι Ρεθύμνου

3. Χώρος Εκκίνησης και Τερματισμού: Γήπεδο Αρμένων

4. Δικαίωμα συμμετοχής: έχουν όλοι ο πολίτες (ενήλικες, παιδιά και ΑΜΕΑ) άνω τον 7 ετών(γεννηθέντες 2015 και πριν).

5. Κόστος Συμμετοχής: Δωρεάν

6. Δηλώσεις Συμμετοχής: Οι εγγραφές θα γίνονται (α) ηλεκτρονικά στην ιστοσελίδα του ΣΔΥΡ (https://sdyr.gr/event/armeneios-dromos-5000m/), θα γίνονται (β) σε όλα τα καταστήματα (Φούρνο, Πρατήρια Καυσίμων, Σούπερ Μάρκετ, Ταβέρνες) της περιοχής των Αρμένων συμπληρώνοντας και υπογράφοντας την δήλωση συμμετοχής την οποία μπορείτε να κατεβάσετε εδώ ή (γ) ηλεκτρονικά στο Εmail: ofarmenon@gmail.com αποστέλλοντας συμπληρωμένη και υπογεγραμμένη την Δήλωση Συμμετοχής.

Επίσης και την ημέρα της εκδήλωσης θα γίνονται δεκτές δηλώσεις αλλά μια ώρα πριν την εκκίνηση στην γραμματεία του αγώνα.
7. Έπαθλα Συμμετεχόντων: Σε όλους τους συμμετέχοντες θα δοθεί δωρεάν μπλουζάκι, μετάλλιο και αναμνηστικός έπαινος. Επίσης θα απονεμηθούν κύπελλα, στους 3 πρώτους άνδρες και 3 πρώτες γυναίκες. Ακόμα θα βραβευθεί ο μεγαλύτερος και η μεγαλύτερη σε ηλικία συμμετέχοντας.

8.Χρονομέτρηση: Θα υπάρξει για όλους τους συμμετέχοντες.
9. Νερά Αγώνα: Οι διοργανωτές στην εκκίνηση, στο μέσο της διαδρομής και στον τερματισμό θα παρέχουν σε όλους τους συμμετέχοντες δωρεάν εμφιαλωμένο νερό.
10. Διαδρομή: Την εν λόγο διαδρομή κάθε συμμετέχοντας θα μπορεί να την κάνει με τον δικό του τρόπο και ρυθμό (τρέχοντας, βαδίζοντας ή περπατώντας). Είναι σε ασφάλτινο-τσιμεντένιο (30% περίπου) αλλά και για μεγάλη απόσταση σε χωμάτινο οδόστρωμα (70% περίπου). Θεωρείται και κρίνεται μέτριας δυσκολίας ενώ σε κάποια σημεία περιέχει ανηφόρες μικρών αποστάσεων με αρκετή δυσκολία. Για διευκόλυνση των δρομέων σε όλη την διαδρομή θα υπάρχουν βέλη σήμανσης – κατεύθυνσης και χιλιομέτρων.

Η εκκίνηση είναι από το γήπεδο Αρμένων με κατεύθυνση βόρεια προς το χωριό.

Στην διασταύρωση για Κούμους στρίβουμε αριστερά με κατεύθυνση νότια και δυτικά προς τα χωριά φωτεινού, Αγ. Γεώργιο, Κούμους.

Στο ύψος του Αγ. Γεωργίου και αμέσως μετά το παλαιό στρατόπεδο Αρμένων, στρίβουμε δεξιά στον Αγροτικό (χωμάτινο) δρόμο όπου με πορεία βόρεια θα κατευθυνθούμε προς τον δρόμο που οδηγεί στο χωριό Κάστελλος.

Στην συνέχεια αφού περάσουμε το συνεργείο αυτοκινήτων «Ζαχαριώτης», φθάνουμε πίσω από το παλαιό στρατόπεδο Αρμένων και τωρινά Στρατιωτικά οικήματα αξιωματικών και στην διασταύρωση του επαρχιακού δρόμου Ρέθυμνο – Αγ. Βασιλείου.

Στην διασταύρωση αυτή περνάμε απέναντι με κατεύθυνση ανατολικά όπου ακολουθάμε τον ασφάλτινο δρόμο φθάνοντας μέχρι την οικία του Παπαδάκη Ηλία όπου στρίβουμε αριστερά και βόρεια για τον χωμάτινο δρόμο με κατεύθυνση προς την εκκλησία των Αγ.Αναργύρων.

Στην πρώτη διασταύρωση που συναντάμε μετά από περίπου 200 μέτρα στρίβουμε δεξιά και με κατεύθυνση νότια φθάνουμε στην βρύση «Ρουκουνέλι».

Από εκεί συνεχίζουμε ευθεία φθάνοντας στις οικίες Περβολιανάκη Βασίλειου, Γυπαράκη Ιωάννη και αμέσως μετά Σηφάκη Α. Ιωάννη, όπου στρίβουμε αριστερά και με κατεύθυνση ευθεία φθάνουμε στην οικία Φραγκιαδάκη Γεωργίου (καμάρα) όπου περνάμε από κάτω και ανεβαίνοντας την ανηφόρα φθάνουμε στην οικία Μαρκουλάκη Δ. Θεμιστοκλή όπου στρίβουμε δεξιά.

Περνάμε από το σοκάκι αυτό και φθάνουμε στην οικία του Ζακινθυνού Γεωργίου(Αντωνίας) και στην συνέχεια μπαίνουμε στον χωμάτινο δρόμο όπου μας οδηγεί στο γήπεδο Αρμένων όπου είναι και ο τερματισμός.

Το χρονικό όριο ολοκλήρωσης του αγώνα των 5χλμ. είναι 1 ώρα και 15’ λεπτά.
12. Παροχή ντουζ στους αθλητές: Μετά το πέρας του αγώνα οι συμμετέχοντες, εάν το επιθυμούν θα μπορούν να κάνουν δωρεάν ζεστό ντουζ στα αποδυτήρια του γηπέδου (τερματισμός).
13. Υγειονομική Κάλυψη: από Γιατρό και τον Ελληνικό Ερυθρό Σταυρό Ν. Ρεθύμνης
14. Ιατρικές Εξετάσεις: Όλοι οι συμμετέχοντες πρέπει να έχουν εξεταστεί από ιατρό με ευθύνη δική τους ή των γονέων τους, πριν από τους αγώνες. Σε κάθε περίπτωση όμως, όλοι οι αγωνιζόμενοι συμμετέχουν με δική τους αποκλειστική ευθύνη.
Επομένως, από τη Διοργάνωση δε θα ζητηθούν Ιατρικές Βεβαιώσεις για κανέναν, αφού όλοι οι συμμετέχοντες αγωνίζονται με δική τους ΑΠΟΚΛΕΙΣΤΙΚΗ ευθύνη και οι ανήλικοι με ευθύνη των κηδεμόνων τους ή των συνοδών τους.
Οι διοργανωτές δεν έχουν καμία ευθύνη για ότι συμβεί, κατά την διάρκεια του αγώνα, σχετικά με θέματα ΥΓΕΙΑΣ.

Περισσότερα….

Τιμητική εκδήλωση στον καθηγητή Ιάκωβο Φαρσεδάκη
2022-08-04 20:30 - 23:30 | Δρύμισκος, Δήμος Αγ. Βασιλείου
Πλειάδα εκδηλώσεων θα πραγματοποιήσει και το φετινό καλοκαίρι ο δήμος Αγίου Βασιλείου.
Εκδηλώσεις που αναδεικνύουν τον πολιτισμό και τη λαογραφία κάθε χωριού, τις μορφές που τίμησαν διεθνώς τον τόπο και το αποτέλεσμα επιστημονικών ερευνών, για να φωτιστούν και άλλες σελίδες της σύγχρονης ιστορίας.
Ο τομέας Πολιτισμού με την ενεργό συμπαράσταση των πολιτιστικών συλλόγων καταθέτει ακόμα ένα καλοκαίρι την πρότασή του για την ουσιαστική προβολή και ανάδειξη των πλεονεκτημάτων ενός δήμου αξιοποιώντας στο έπακρον το πνευματικό και καλλιτεχνικό του δυναμικό.
– Δρύμισκος 4 Αυγούστου Πέμπτη 8.30 μ.μ.
Πλατεία του χωριού.
Τιμητική εκδήλωση στον καθηγητή Ιάκωβο Φαρσεδάκη.
Συνδιοργάνωση Δήμος Αγίου Βασιλείου – Τοπική Κοινότητα Δρύμισκου

Δημοτική Φιλαρμονική Ρεθύμνου - Ανοικτές Πρόβες
2022-08-05 18:00 - 20:00 | Δημοτικός Κήπος, Ρέθυμνο
Η Δημοτική Φιλαρμονική, ήταν και είναι ένα αναπόσπαστο κομμάτι της ζωής της πόλης του Ρεθύμνου. Η προετοιμασία κάθε εμφάνισής της είναι μια μακρόχρονη και σύνθετη εργασία, μελέτη και πρόβες. Αυτό θελήσαμε να επικοινωνήσουμε κάνοντας ‘‘Πρόβα” δημόσια και ανοιχτά στον Δημοτικό μας Κήπο.
Έτσι με σταθερή ώρα έναρξης στις 18:15‘ τις αναφερόμενες ημερομηνίες:
19/07
22/07
05/08
30/08
η Δημοτική Φιλαρμονική Ρεθύμνου σας περιμένει στο Δημοτικό Κήπο .
Σύντομα θα ανακοινωθεί και το πρόγραμμα των συναυλιών της σε γειτονιές της πόλης όπως και το αντίστοιχο του Κουιντέτου Κλαρινέτων της Δημοτικής Φιλαρμονικής .

Jurassic Adventures: μία διαδραστική εμπειρία και στο Ρέθυμνο
2022-08-05 20:30 - 23:00 | Θέατρο Ερωφίλη, Λόφος Φορτέτζα, Ρέθυμνο
Δείτε για πρώτη φορά σε θεατρική παράσταση “αληθινούς” δεινόσαυρους σε φυσικό μέγεθος, να περπατούν, να πρωταγωνιστούν επί σκηνής και να απολαμβάνουν τα χάδια σας!
ΜΙΑ ΦΑΝΤΑΣΤΙΚΗ ΔΙΑΔΡΑΣΤΙΚΗ ΕΜΠΕΙΡΙΑ
ΥΠΟΘΕΣΗ
Σ’ ένα απομακρυσμένο νησί ο Δρ. Γκράντ με τον πιστό του βοηθό, την κόρη του, τους φίλους της, κι ένα ρομπότ κλωνοποιούν τους πρώτους Δεινόσαυρους. Κι ενώ ετοιμάζονται να τους παρουσιάσουν για πρώτη φορά στους ανθρώπους, ένας τυφώνας ανατρέπει ολοκληρωτικά τα σχέδια τους! Τότε τα παιδιά αναλαμβάνουν ενεργό δράση, όμως όλοι οι δεινόσαυροι έχουν «δραπετεύσει» από τον προστατευμένο χώρο, τα αυγά τους χάνονται και η μεγάλη περιπέτεια στην ζούγκλα έχει ήδη αρχίσει!
Η παράσταση είναι ένα φανταστικό ταξίδι στην προϊστορική εποχή με πρωταγωνιστές «αληθινούς» δεινόσαυρους, που κινούνται και ανταποκρίνονται, χαρίζοντας μας μια υπέροχη επαφή με την προϊστορία.
Μια διαδραστική εμπειρία γεμάτη χιούμορ, συγκινήσεις και απρόοπτα, αλλά και την γέννηση επί σκηνής, ενός μωρού δεινόσαυρου που θα σας ξετρελάνει!
Σε αυτό το μαγικό νησί, κανένας δεινόσαυρος δεν έχει την διάθεση να τρομάξει τα παιδιά, αντίθετα θα θελήσει να τα «εξοντώσει»… στο παιχνίδι και να κερδίσει επάξια τα χάδια τους!
Η παράσταση προτείνεται για παιδιά ηλικίας από 2,5 ετών και άνω.
H θεατρική παράσταση JURASSIC ADVENTURES περιέχει τεράστιους Δεινόσαυρους 5,5 μέτρων. Η λεπτομερής κίνηση των δεινόσαυρων που τους κάνει να μοιάζουν αληθινοί συντελείται χάρη στο τελευταίας τεχνολογίας υδραυλοκίνητο σύστημα τους, καθώς και στον ειδικά εκπαιδευμένο performer που βρίσκεται στο εσωτερικό. Επίσης η παράσταση περιέχει special effects φωτισμού και για πρώτη φορά dolby surround σύστημα ήχου.

ΤΑΥΤΟΤΗΤΑ ΠΑΡΑΣΤΑΣΗΣ:
Κείμενο: Ρωξάνα Εστέβ
Διασκευή – Σκηνοθεσία: Φώτης Σπύρος
Σκηνικά κοστούμια: Παναγιώτα Κοκκορού
Μουσική: Νάσσος Σωπύλης
Κινησιολογία: Φαίη Σούκου
Σχεδιασμός Φωτισμών: Νίκος Σωτηρόπουλος
Ειδικές κατασκευές: Παναγιώτης Μανίκας – Νάγια Ζαχαράτου
Βοηθός σκηνογράφου – ενδυματολόγου: Στράτος Κέπετζης
Βοηθός Σκηνοθέτη: Κατερίνα Παπαδάκη
Γραφιστικά: Ντίνα Ζαφειρίου
Τεχνικός Υπεύθυνος: Στέλιος Μπουζιώτης
Επικοινωνία: Ειρήνη Λαγουρού
Παίζουν: Νίκος Χρηστίδης, Χρήστος Κορδελάς, Αναστασία Φλεμοτόμου, Βασιλική Γιασεμί, Γιάννης Βογιατζάκης, Τζώρτζης Παπαδόπουλος, Γιώργος Τσουρουνάκης, Κριστιάννα Καρρίκι, Βίκυ Χουδαλάκη και ο Φώτης Σπύρος.
Παραγωγή: Long Vehicle Productions – Φ. Σπύρος – Ν. Χρηστίδης Ο.Ε
Προπώληση εισιτηρίων https://www.viva.gr/tickets/theater/tour/jurassic-adventure-theatriki-parastasi/

Ημερ/νίες
05/08/2022 ώρα 20:45

Τοποθεσία
Θέατρο Ερωφίλη, Φορτέτζα, Ρέθυμνο

Είσοδος
13 €

Προπώληση
10 €

Συναυλία με τον Βασίλη Σκουλά
2022-08-05 20:30 - 23:30 | Νέο Λιμάνι, Πλακιάς, Ρέθυμνο
Πλειάδα εκδηλώσεων θα πραγματοποιήσει και το φετινό καλοκαίρι ο δήμος Αγίου Βασιλείου.
Εκδηλώσεις που αναδεικνύουν τον πολιτισμό και τη λαογραφία κάθε χωριού, τις μορφές που τίμησαν διεθνώς τον τόπο και το αποτέλεσμα επιστημονικών ερευνών, για να φωτιστούν και άλλες σελίδες της σύγχρονης ιστορίας.
Ο τομέας Πολιτισμού με την ενεργό συμπαράσταση των πολιτιστικών συλλόγων καταθέτει ακόμα ένα καλοκαίρι την πρότασή του για την ουσιαστική προβολή και ανάδειξη των πλεονεκτημάτων ενός δήμου αξιοποιώντας στο έπακρον το πνευματικό και καλλιτεχνικό του δυναμικό.
– Πλακιάς Παρασκευή 5 Αυγούστου 8.30 μ.μ. στο Νέο Λιμάνι
Συναυλία με τον Βασίλη Σκουλά.
Διοργάνωση: Δήμος Αγίου Βασιλείου – Ενορία Σελλιών – Πολιτιστικός Σύλλογος Σελλιών – Πολιτιστικός σύλλογος Ροδάκινου.

Ευριδίκη & Μύρωνας Στρατής live
2022-08-05 21:00 - 23:00 | Πέραμα
Η Ευρυδίκη συναντά φέτος το καλοκαίρι επί σκηνής τον Μύρωνα Στρατή και στήνουν μαζί ένα ξεχωριστό live party!
Η Ευρυδίκη είναι αναμφισβήτητα μια από τις πιο ξεχωριστές και αγαπημένες ποπ-ροκ φωνές της ελληνικής μουσικής σκηνής.
Σε κάθε της εμφάνιση μας καθηλώνει με τις ερμηνείες της και μας ξεσηκώνει με την εκρηκτική της σκηνική παρουσία.
30 χρόνια μετά την πρώτη της δισκογραφική δουλειά και το «Μόνο που θυμάμαι» συνεχίζει να μας εκπλήσσει με διαφορετικές μουσικές προτάσεις.
Ο Μύρωνας Στρατής με την αστείρευτη ενέργεια του, την παιχνιδιάρικη διάθεσή του καθώς και με τις ανατρεπτικές επιλογές τραγουδιών,
2κατορθώνει να δημιουργεί πάντα μια ιδιαίτερη ατμόσφαιρα στις live εμφανίσεις του.
Η Ευρυδίκη και ο Μύρωνας Στρατής ενώνουν τις δυνάμεις τους δημιουργώντας μία μουσική γιορτή
με τραγούδια από την προσωπική τους δισκογραφία όπως «Το μόνο που θυμάμαι», «Πόσο λίγο με ξέρεις», «Μίσησέ με», «Ζηλιάρης Ουρανός», «Πάνω απ’ όλα», «Μικρή μου Αγάπη», «Πριν Μας δει κανείς» αλλά και ευφάνταστες διασκευές σε αγαπημένα ποπ και ροκ κομμάτια.
Η Ευρυδίκη και ο Μύρωνας Στρατής θα μετατρέψουν τη βραδυά μας σε δυνατο live party και τα τραγούδια από τις συναυλίας τους θα γίνουν τα απόλυτα soundtracks του καλοκαιριού.

Αντώνης Κουράκης - Αναστάσης Μπούχλης live
2022-08-05 21:00 - 23:30 | Φραντζεσκιανά Μετόχια, Ρέθυμνο

Χοροεσπερίδα Πολιτιστικού Συλλόγου Αμνάτου
2022-08-05 22:00 - 23:30 | Αμνάτος
Παρασκευή 05 Αυγούστου ο Πολιτιστικός Σύλλογος Αμνάτου σας προσκαλεί να διασκεδάσουμε όλοι μαζί σε μια κρητική βραδιά με το συγκρότημα του Πέτρου Μαρούλη .
Τιμή εισόδου :16 € με πλήρες μενού & ποτό
Ώρα έναρξης : 22:00
Τηλέφωνο κρατήσεων 6977019022

Λαϊκή βραδιά στον Φουρφουρά Αμαρίου
2022-08-06 21:00 - 23:30 | Φουρφουράς
O Πολιτιστικός Σύλλογος Φουρφουρά διοργανώνει το Σάββατο 6 Αυγούστου και ώρα 21.30, λαϊκή βραδιά στην κεντρική πλατεία του χωριού με το συγκρότημα του Στέλιου Βασμαριδάκη
Πλήκτρα :Δημήτρης Καραπάντσος
Τραγούδι :Kατερίνα Κυπριωτάκη
Είσοδος ελεύθερη
Το μενού περιλαμβάνει φαγητό & ποτό

Πανηγύρι στην Αρχοντική με τον Γ. Βρανά & τον Γ.Μιχάλα
2022-08-06 21:00 - 23:30 | Αρχοντική
Σαββατο 6 Αυγούστου 2022
21:00

Ανημερα του Σωτήρος Χριστού , ο εκπολιτιστικός και επιμορφωτικός σύλλογος Αρχοντικής «το Αγιο Πνεύμα» διοργανώνει πανηγύρι στην πλατεία του χωριού .

Θα μας διασκεδάσουν ο Γιώργος Βρανάς & ο Γιάννης Μιχάλας και το συγκρότημά τους .

Τιμή εισόδου : 15€ πλήρες μενού
Τηλέφωνα κρατήσεων : 6979118682

Νατάσα Θεοδωρίδου live
2022-08-06 21:30 - 23:30 | Φορτέτζα
Η Νατάσα Θεοδωρίδου, μετά τις sold out συναυλίες της σε Αθήνα και Θεσσαλονίκη ταξιδεύει στην Ελλάδα!

Η δική μας Νατάσα μάς προσκαλεί σε μια μουσική γιορτή, γεμάτη από τα αγαπημένα της τραγούδια που μας κάνουν να ερωτευόμαστε, να ταξιδεύουμε και να τραγουδάμε δυνατά σαν μια μεγάλη παρέα.

Μαζί της στη σκηνή ο Κώστας Καραφώτης

Η συναυλία θα πραγματοποιηθεί το Σάββατο 6 Αυγούστου στον Λόφο της Fortezza.
Ώρα έναρξης 21:30.

Προπώληση εισιτηρίων στο κιόσκι της Πλατείας 4 Μαρτύρων από Τετάρτη 20 Ιουλίου.

Γενική είσοδος 20 ευρώ

Χορηγός επικοινωνίας: Ήχος fm 94.2
Ακολουθήστε τον σύνδεσμο ΕΔΩ για να κερδίσετε δωρεάν προσκλήσεις!

Παρουσίαση του βιβλίου «Αντωνης Πατεράκης Οπλαρχηγός Σελίνου – Αντάρτικα Λημέρια»
2022-08-07 20:30 - 23:30 | Σπήλι
Πλειάδα εκδηλώσεων θα πραγματοποιήσει και το φετινό καλοκαίρι ο δήμος Αγίου Βασιλείου.
Εκδηλώσεις που αναδεικνύουν τον πολιτισμό και τη λαογραφία κάθε χωριού, τις μορφές που τίμησαν διεθνώς τον τόπο και το αποτέλεσμα επιστημονικών ερευνών, για να φωτιστούν και άλλες σελίδες της σύγχρονης ιστορίας.
Ο τομέας Πολιτισμού με την ενεργό συμπαράσταση των πολιτιστικών συλλόγων καταθέτει ακόμα ένα καλοκαίρι την πρότασή του για την ουσιαστική προβολή και ανάδειξη των πλεονεκτημάτων ενός δήμου αξιοποιώντας στο έπακρον το πνευματικό και καλλιτεχνικό του δυναμικό.
– Σπήλι Κυριακή 7 Αυγούστου 8.30 μ.μ. Πλατεία Δημαρχείου
Παρουσίαση ιστορικού βιβλίου «Αντωνης Πατεράκης Οπλαρχηγός Σελίνου – Αντάρτικα Λημέρια».
Συνδιοργανωτές ο δήμος Αγίου Βασιλείου και ο δήμος Καντάνου.

Συναυλία με τη Βούλα Στρατάκη στο Φουρφουρά
2022-08-07 21:30 - 23:30 | Φουρφουράς
Μια όμορφη μουσική βραδιά με τη Βούλα Στρατάκη θα έχουν την ευκαιρία να απολαύσουν όσοι βρεθούν το βράδυ της Κυριακής 7 Αυγούστου στις 21:30 στο Φουρφουρά.
Την Βούλα Στρατάκη θα συνοδεύουν στη κιθάρα ο Γιάννης Κοζυράκης, στο βιολί ο Μάνος Αντωναίος και στα κρουστά Λουκάς Ντελής.
Η συναυλία έχει ελεύθερη είσοδο και εντάσσεται στο πλαίσιο των καλοκαιρινών πολιτιστικών εκδηλώσεων που διοργανώνει ο Δήμος Αμαρίου.

Καντάδα στα σοκάκια που πορπάτηξε ο Σκορδαλός στο Σπηλι
2022-08-08 20:00 - 23:00 | Σπήλι
Πλειάδα εκδηλώσεων θα πραγματοποιήσει και το φετινό καλοκαίρι ο δήμος Αγίου Βασιλείου.
Εκδηλώσεις που αναδεικνύουν τον πολιτισμό και τη λαογραφία κάθε χωριού, τις μορφές που τίμησαν διεθνώς τον τόπο και το αποτέλεσμα επιστημονικών ερευνών, για να φωτιστούν και άλλες σελίδες της σύγχρονης ιστορίας.
Ο τομέας Πολιτισμού με την ενεργό συμπαράσταση των πολιτιστικών συλλόγων καταθέτει ακόμα ένα καλοκαίρι την πρότασή του για την ουσιαστική προβολή και ανάδειξη των πλεονεκτημάτων ενός δήμου αξιοποιώντας στο έπακρον το πνευματικό και καλλιτεχνικό του δυναμικό.
– Σπήλι Δευτέρα 8 Αυγούστου 8μμ
Εκδήλωση του Συλλόγου Γυναικών Σπηλιου (Καντάδα στα σοκάκια που πορπάτηξε ο Σκορδαλός στο Σπηλι)
Συνδιοργάνωση πολιτιστικός σύλλογος γυναικών Σπηλίου σε συνεργασία με την Περιφερειακή Ενότητα Ρεθύμνου και τον δήμο Αγίου Βασιλείου.

Λαϊκή Βραδιά με τους Γιώργο Τσαλίκη και Κέλλυ Κελεκίδου
2022-08-08 21:00 - 23:00 | Πέραμα
Ημερ/νίες
08/08/2022 – 08/08/2022

Τοποθεσία
Πέραμα, Πέραμα, Πέραμα

Είσοδος
ΕΛΕΥΘΕΡΗ

Έκθεση «Γη Μυλοποτάμου»
Λαϊκή Βραδιά με τους Γιώργο Τσαλίκη και Κέλλυ Κελεκίδου.

Διοργάνωση: Πολιτιστικός και Μορφωτικός Σύλλογος Περάματος
Συνδιοργάνωση: Περιφέρεια Κρήτης, Περιφερειακή Ενότητα Ρεθύμνου – Περιφέρειας Κρήτης, Δήμου Μυλοποτάμου & Επιμελητηρίου Ρεθύμνου

Γιάννης Χαρούλης Live
2022-08-08 21:00 - 23:30 | Φορτέτζα
Ο Γιάννης Χαρούλης και οι μουσικοί του μέσα απ’τις καλοκαιρινές τους συναυλίες υπόσχονται να μοιραστούν μαζί μας τραγούδια, μουσικές και χαρές που όλοι έχουμε ανάγκη. Παλιά και νέα τραγούδια θα γίνουν ένα το φετινό καλοκαίρι, όπως ακριβώς μια καλή παρέα που δεν κοιτά ηλικίες, χρώματα και διακρίσεις.

Ο Γιάννης Χαρούλης υπόσχεται να μας παρασύρει με όσα τραγούδια έχουμε αγαπήσει και να μας συστήσει και καινούργια, από το νέο του δίσκο «ΚΟΛΙΜΠΡΙ». Ένα άλμπουμ γεμάτο με σκέψεις και συναισθήματα που μας θυμίζουν ότι όσες δυσκολίες και αν βιώνουμε όταν «μοιραζόμαστε» «εκφραζόμαστε» και «επικοινωνούμε» η δύναμή μας πολλαπλασιάζεται.

Ραντεβού λοιπόν για να δώσουμε και να πάρουμε τη δύναμη που δημιουργείται όταν οι καρδιές των ανθρώπων χτυπούν με τον ίδιο παλμό!

Μαζί του οι μουσικοί:
Λευτέρης Ανδριώτης/Λύρα
Βασίλης Μπαχαρίδης/Κρουστά
Θανάσης Dzingovic/Ηλεκτρική κιθάρα
Ορέστης Μπενέκας/Πλήκτρα
Σχεδιασμός Ήχου: Παναγιώτης Ριζόπουλος – Νίκος Κωνσταντάκης
Σχεδιασμός Φωτισμού: Περικλής Μαθιέλλης

Χορηγός επικοινωνίας: Ήχος fm 94.2

Κρητικό γλέντι στο Χαλικούτι
2022-08-09 19:00 - 22:30 | Το Χαλικούτι, Κατεχάκη 3, Ρέθυμνο
Με πολύ χαρά υποδεχόμαστε μετά απο καιρό το Γιάννη Μιχάλα και το Γιώργο Βρανά για ενα ακόμα υπέροχο γλέντι!
Αυτή την Τρίτη 9-8 στις 19:00!

Αντώνης Κουράκης - Αναστάσης Μπούχλης live στο Πέραμα
2022-08-09 21:00 - 23:30 | Πέραμα
Ο Αναστάσης Μπόυχλης με το συγκρότημά του την Τρίτη 9 Αυγούστου θα μας χαρίσουν μια αξέχαστη βραδιά στο Πάρκινγκ Δημαρχείου στο Πέραμα.
Διοργάνωση Αστέρας Περάματος
Τηλ κρατήσεων 6985681909

Συναυλία με την Παύλο Μελή
2022-08-09 21:00 - 23:30 | Δημοτικός Κήπος, Ρέθυμνο
Συναυλία με την Παύλο Μελή στον Δημοτικό Κήπο Ρεθύμνου θα πραγματοποιηθεί την Τρίτη 9 Αυγούστου στις 21.00.

Με κρητικό, λαϊκό πρόγραμμα και τα δικά του τραγούδια, ο Παύλος Μελής και οι συνεργάτες του σας περιμένουν να τραγουδήσετε παρέα σε μία αξέχαστη βραδιά!

Τραγούδι, κιθάρα, ηλεκτρική κιθάρα, λαούτο: Παύλος Μελής
Λύρα και τραγούδι: Κώστας Διαμαντάκης
Λαούτο και μπουζούκι: Γιώργος Κατσουλιέρης
Πλήκτρα: Δημήτρης Κατσικαβέλας
Ντραμς: Παναγιώτης Βεργετάκης

Κρητική βραδιά με τον Κώστα Σαριδάκη
2022-08-09 21:00 - 23:30 | Μιξόρρουμα
Κρητική βραδιά με τον Κώστα Σαριδάκη.
Σας περιμένουμε στις 9 Αυγούστου στο χώρο εκδηλώσεων του Πολιτιστικού συλλόγου Μιξορρούματος στην πλατεία του χωριού για μία βραδιά γεμάτη από κέφι και χορό. Τιμή εισόδου 15€ με φαγητό.
Τηλ. Κρατήσεων: 6973610825, 6942019366

Θεατρική παράσταση "Ο κουρέας της Σεβίλλης"
2022-08-09 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ΤΡΙΤΗ 9 ΑΥΓΟΥΣΤΟΥ 2022
Η παράσταση Ο ΚΟΥΡΕΑΣ ΤΗΣ ΣΕΒΙΛΛΗΣ του Μπομαρσέ, που ανέβηκε στο θέατρο ΑΚΡΟΠΟΛ (σεζόν 2021-2022) με τον Βασίλη Χαραλαμπόπουλο και τον Φάνη Μουρατίδη, σε σκηνοθεσία Σοφίας Σπυράτου, θα παρουσιαστεί σε επιλεγμένα Φεστιβάλ και για περιορισμένο αριθμό παραστάσεων.
Πρόκειται για μια παράσταση, που έστησε η Σοφία Σπυράτου, κωμική, φασαριόζικη και ονειροπόλα, ενσωματώνοντας σύγχρονα στοιχεία και ταξιδεύοντας το θεατή μέσα από την καινούρια μετάφραση- διασκευή της Λουίζας Μητσάκου, με μία γλώσσα σημερινή. H μουσική της παράστασης, από τα γνωστά σε όλους θέματα του Ροσίνι έως τις πρωτότυπες μελωδίες του Μιλτιάδη Παπαστάμου συγκινούν και τονίζουν το μουσικό χαρακτήρα της παράστασης. Τα σκηνικά και τα κοστούμια του Μανόλη Παντελιδάκη εντυπωσιάζουν ισορροπώντας ανάμεσα στο κλασικό και το σύγχρονο.
Το ρόλο του Φίγκαρο αναλαμβάνει ο Βασίλης Χαραλαμπόπουλος, ο οποίος θα ερμηνεύσει και την περίφημη άρια του Ροσίνι -ελαφριά πειραγμένη. Στο ρόλο του Ντοτόρε Μπαρτόλο ο Φάνης Μουρατίδης. Ο δεκαεπταμελής θίασος αποτελείται από ταλαντούχους ηθοποιούς, χορευτές, τραγουδιστές, μουσικούς καθώς και ζωντανή ορχήστρα.

Λίγα λόγια για το έργο
Το 1775 στις παρυφές της Γαλλικής επανάστασης ο Καρόν ντε Μπομαρσέ εμπνεόμενος από το διαφωτισμό και τα κηρύγματα του Βολταίρου, του Ρουσσώ κι επηρεασμένος εκτός των άλλων από τον Μολιέρο και τον Μαριβώ γράφει τον περίφημο «ΚΟΥΡΕΑ ΤΗΣ ΣΕΒΙΛΛΗΣ» που ανεβαίνει στο θέατρο με πρωτοφανή επιτυχία και στη συνέχεια μεταμορφώνεται από τον Τζοακίνο Ροσίνι σε μια από τις πιο διάσημες όπερες παγκοσμίως.
Ο περίφημος Φίγκαρο εμφανίζεται για πρώτη φορά στη θεατρική πινακοθήκη ως ένας μυθικός χαρακτήρας τυχοδιώκτη πονηρού καταφερτζή αλλά και ονειροπόλου ο οποίος ήταν προάγγελος μιας επανάστασης που έμελλε να αλλάξει τον κόσμο.
Στην ιστορία του έργου μπαίνει ανάμεσα στη διαμάχη του γέρο Ντοτόρε Μπαρτόλο και του νεότερού του κόμη Αλμαβίβα που μάχονται για το ποιος θα καταφέρει να παντρευτεί την πανέμορφη Ροζίνα. Παρά τις μάταιες προφυλάξεις του Μπαρτόλο, ο Φίγκαρο με τα πανέξυπνα τεχνάσματά του καταφέρνει να κερδίσει ο αριστοκράτης κόμης Αλμαβίβα την πανέμορφη Ροζίνα κι ως εκ τούτου στο τέλος να νικήσει ο έρωτας.
Αξιοσημείωτο είναι το πετυχημένο ανέβασμα του έργου από το Εθνικό θέατρο από το 1948 έως το 1950 σε μετάφραση Δημήτρη Ροντήρη και σκηνοθεσία Κλ. Κλώνη όπου το ρόλο του Φίγκαρο υποδύθηκε ο νεαρός τότε Δημήτρης Χορν ,της Ροζίνας η Έλλη Λαμπέτη , του κόμη Αλμαβίβα ο Ανδρέας Φιλιππίδης και του γιατρού Μπαρτόλο ο Χριστόφορος Νέζερ.

ΤΑΥΤΟΤΗΤΑ ΠΑΡΑΣΤΑΣΗΣ
Διασκευή, Μετάφραση: Λουίζα Μητσάκου
Σκηνοθεσία, Χορογραφία: Σοφία Σπυράτου
Σκηνικά, Κοστούμια: Μανόλης Παντελιδάκης
Μουσική επεξεργασία, Πρωτότυπη μουσική: Μιλτιάδης Παπαστάμου
Μουσική Διδασκαλία: Δέσποινα Στεφανίδου
Σχεδιασμός Φωτισμών: Λευτέρης Παυλόπουλος
Βοηθός Σκηνοθέτη: Αιμιλία Σιαφαρίκα
Βοηθός Χορογράφου: Αλέξανδρος Κεϊβανάη
Βοηθός Σκηνογράφου: Ελίνα Δράκου
Βοηθός Ενδυματολόγου: Χαρά Τσουβαλά

Πρωταγωνιστούν
Βασίλης Χαραλαμπόπουλος
Φάνης Μουρατίδης
Γιώργος Συμεωνίδης, Ρένος Ρώτας, Νίκη Βακάλη, Μάριος Πετκίδης, Γιάννης Ζαράγκαλης

Χορεύουν
Adolfo Vega, Σοφία Μαρτίου, Γκάμπριελ Μιρτσέα, Φαίδρα Νταϊόγλου, Κώστας Παπαματθαιάκης, Γιάννης Σμέρος, Κωστής Τσιαμάγκας, Τατιανή Χατζημπίνου.

Μουσικοί
Μιλτιάδης Παπαστάμου, Μαρίνος Γαλατσινός, Φοίβος Ζήτης, Αλέξανδρος Κασάρτζης
Φωτογραφίες: Γιώργος Καπλανίδης, Μαριλένα Αναστασιάδου
Βίντεο Τρέϊλερ: Μαριλένα Αναστασιάδου
Σχεδιασμός Αφίσας: Χριστόφορος Χαραλαμπόπουλος
Οργάνωση Παραγωγής: Ντόρα Βαλσαμάκη

Διάρκεια: 90΄ (χωρίς διάλειμμα)
‘Ωρα έναρξης : 9.30 μμ
Τιμές εισιτηρίων : 20 € & 15 €
Προπώληση : Viva.gr – Ταμείο Θεάτρου – Δημοτικό Κιόσκι Πλ.Τεσσάρων Μαρτύρων
Χορηγός επικοινωνίας: Ήχος fm 94.2

Craft Beer & Food Tasting
2022-08-10 19:00 - 21:00 | Bricks, Ελευθερίου Βενιζέλου 41
Craft beer-tasting session in Rethymno.
Enjoy a selection of beer styles from Greece’s finest microbreweries, uncovering their unique characters & ingredients — carefully paired with a high quality & delicious food menu.
Learn about the brewing process, key moments in beer history & how the Greek craft beer scene is rapidly emerging with talent & passion. Try tasting techniques which may transform the way you enjoy beer.
Hosted in the ambiance of an authentic beerhouse’s tasting room by a passionate home-brewer & beer guide. downtown Rethymno’s seafront.
In a friendly, interactive, small-group ambiance.
Includes:
6 craft beer tastings ( bottled & on tap)
An on tap craft beer of your choice to end tour
Food pairings packed with flavour & quality
Individual tasting chart (with useful beer vocabulary & notes)
Tangible brewing ingredients
Bonnie and Clyde souvenirs
More info
✚ Designed for beer lovers & foodies
✚ Guided in English (Greek upon request)
✚ Small Groups: max 8 participants
✚ Location: Beerhouse Downtown Rethymno
✚ This is not a walking tour
✚ Minimum age: 18 years old

Εγκαίνια Green Parrot Beach bar
2022-08-10 19:00 - 23:30 | Green Parrot Beach bar, Περιβόλια
Σας προσκαλούμε στα εγκαίνια του νέου καταστήματος Green Parrot beach bar στα Περιβόλια.
Τετάρτη 10 Αυγούστου ώρα 7 μμ με τον DJ Black Jockey στους ρυθμούς της κουβανέζικης μουσικής.
